याज्ञवल्क्यस्मृतिः/व्यवहाराध्यायः/विक्रीयासंप्रदानप्रकरणम्
<table>		
		
<td><p>		
	गृहीतमूल्यं यः पण्यं क्रेतुर्नैव प्रयच्छति   ।सोदयं तस्य दाप्योऽसौ दिग्लाभं वा दिगागते   । । २.२५४  । ।	</p>
<td><p>		
	विक्रीतं अपि विक्रेयं पूर्वक्रेतर्यगृह्णति   ।हानिश्चेत्क्रेतृदोषेण क्रेतुरेव हि सा भवेत् । । २.२५५  । ।	</p>
<td><p>		
	राजदैवोपघातेन पण्ये दोषं उपागते   ।हानिर्विक्रेतुरेवासौ याचितस्याप्रयच्छतः   । । २.२५६  । ।	</p>
<td><p>		
	अन्यहस्ते च विक्रीय दुष्टं वादुष्टवद्यदि   ।विक्रीणीते दमस्तत्र मूल्यात्तु द्विगुणो भवेत् । । २.२५७  । ।	</p>
<td><p>		
	क्षयं वृद्धिं च वणिजा पण्यानां अविजानता   ।क्रीत्वा नानुशयः कार्यः कुर्वन्षड्भागदण्डभाक्  । । २.२५८  । ।	</p>
</table>